ผมแคะขี้มูกแล้ว ขี้มูกมีเลือดปนมานิดหน่อย ส่วนตัวผมว่าผมเป็นไซนัส แล้วก็ภูมิแพ้ อาการที่ขี้มูกมีเลือดออกนี่เป็นอะไรหรอครับ
สวัสดีค่ะ การมีน้ำมูกปนเลือด อาจเกิดจาก-การสั่งน้ำมูกที่แรงเกินไป ทำให้เส้นเลือดฝอยในจมูกฉีกขาด-การอักเสบในช่องจมูกเช่นเป็นโรคแพ้อากาศ หรืออากาศแห้ง-ผนังกั้นช่องจมูกคด มักเป็นแต่กำเนิด จะทำให้ช่องจมูกแห้งกว่าคนปกติ จนมีเลือดไหล-เนื้องอกในโพรงจมูก-โรคอื่นๆที่ทำให้มีเลือดไหลได้ง่าย เช่น โรคเกล็ดเลือดต่ำ ได้รับยาต้านการแข็งตัวของเลือด โรคความดันสูงแนะนำไม่ควรแคะขี้มูกหรือสั่งน้ำมูกแรงๆ หากมีอาการเลือดออกมามากให้ก้มหน้าลง ใช้นิ้วบีบจมูกไว้ เพื่อหยุดเลือด 5-10 นาที หายใจทางปากแทน ใช้น้ำแข็งประคบบนจมูก ระวังไม่ให้เกิดการกระทบกระแทกที่จมูก การมีไซนัสอักเสบอาจทำให้มีน้ำมูกข้นเขียวได้ แต่ไม่ควรมีน้ำมูกปนเลือดค่ะหากเลือดยังไหลมากต่อเนื่อง แม้ไม่ได้แคะหรือสั่งน้ำมูก แนะนำไปพบแพทย์เพื่อตรวจในจมูกหาสาเหตุว่ามีก้อนเนื้อหรือการอักเสบอะไรร่วมด้วยหรือไม่